**VEDLEGG 1, Spesifikasjoner og prosess**

**AVTALE OG BETINGELSER**
Verji kryptert kommunikasjon leveres som beskrevet her og i dokumentene Rosberg Programvare Bruksvilkår, Databehandleravtale, Avtale om bruksvilkår for sluttbruker av Rosberg Programvare, og samlet regulerer disse Avtalen mellom Kunde og Rosberg.
Avtalen og betingelser, aksepteres via ordrebekreftelsen.

**AVTALEVILKÅR**

**ABONNEMENT OG PRISER**
Abonnementet på Verji løper i den abonnementsperiode og til den pris som er beskrevet i ordrebekreftelsen. Kundens klienter har fri bruk i kommunikasjon med kunden. Brukere ansatt i kundens virksomhet eller knyttet til sammen domene, eller administratorer opprettet av kunden, regnes som betalende brukere. Betalende brukere defineres enten som Basic eller Pro. Brukertype Basic omfatter brukere som kun kommuniserer i virksomhetens interne rom, der ingen eksterne deltar. Brukertype Pro gjelder for brukere som også kommuniserer med eksterne. Det gis ikke refusjon dersom kjøpte lisenser ikke brukes. Ved kjøp av lisenser i abonnementsperioden beregnes en forholdsmessig lisensavgift fra start dato og frem til abonnementsperiodens fornyelse.

Faktura vil bli sendt etter at ordre er mottatt hvis ikke annet er avtalt. Forfall pr. 10 dager.

Abonnement blir automatisk fornyet dersom det det ikke blir sagt opp senest 1 måned før utløpet av abonnementsperioden. Alle priser er eks. mva.

**LOGO**

Rosberg AS benytter eksisterende kunders logo under overskriften «våre kunder» på sin nettside. Kunder kan reservere seg mot bruk av deres firmalogo ved å sende epost til support@rosberg.com.

**PRODUKT**
**Modul:** Verji kryptert kommunikasjon omfatter modulene spesifisert i ordrebekreftelsen.
**Kompatible enheter:** Programvaren er skybasert og kan kjøres i nyere versjoner av ledende nettlesere som Chrome, Edge og Safari. Hvis man arbeider via ASP/ fjernserver, er det viktig å whiteliste domene client.prod.verji.app inkludert underdomener. App for IOS og Android kjører på nyere versjoner av operativsystemene.

**Aktivering:** Den enkelte bruker får epost fra systemet, initiert av betalende bruker.
**Vedlegg:** Ved sending av vedlegg er det en begrensning på filstørrelse inntil 80 MB.

**Internettlinje:** Verji Programvare trenger internettlinje for å fungere. Ved lav hastighet på internettlinje kan man oppleve bruksforstyrrelser og / eller lang tid på sending og mottak av vedlegg og meldinger.
**Support:** Behov for support meldes via epost til support@rosberg.com eller via telefon 90 53 24 54. Henvendelser besvares innen 24 timer på hverdager, med unntak av helligdager.

|  |
| --- |
| Dato 01.03.2021 |
| Rosberg ProgramvarevilkårMellomROSBERG ASogKunde |
|  |

Innhold

1. Avtaleparter 1
2. Avtalen gjelder 1
3. Definisjoner og presiseringer 1
4. Generelle vilkår 3
5. Programvare 3
6. Bruksrett og support 4
7. Tildeling av Brukere og klienter 5
8. Avgift 6
9. Databehandleravtale 6
10. Garanti 6
11. Ansvar 7
12. Skadesløsholdelse 8
13. Immaterielle rettigheter 8
14. Konfidensialitet 9
15. Løsning av tvister og jurisdiksjon 10
16. Endringslogg 10
17. Vedlegg 10

**Avtale om bruksvilkår av Rosberg Programvare**

Denne avtale om bruksvilkår(Avtalen) er effektiv fra og med Ikrafttredelsesdato som er samme dag Kunden har fått utstedt og signert, ordrebekreftelse fra Rosberg AS, basert på kundens bestilling av Programvare.

1. Denne avtale er mellom Rosberg AS, registrert i Norge med organisasjonsnummer 919 822 457, hvis forretningsadresse er Kaien 11, 4250 Kopervik, Norge (**Rosberg**), og **Kunden**.
2. Avtalen gjelder levering av løpende tjenester i form av programvare, over internett («as a service»-leveranser). Kunden har bestilt og får levert bruksrett til Verji. Med Avtalen menes denne generelle avtaleteksten med bilag og Ordrebekreftelsen med vedlegg.
3. **Definisjoner og presiseringer**
	1. Definisjoner

|  |  |
| --- | --- |
| Begrep | Definisjon av begrep |
| *Begrep kan også brukes i bestemt form, flertall eller lignende f. eks bruker, brukeren, brukerne* |
| Abonnement |  |
| Abonnementsperiode | Angir den perioden Avgiften gir kunden rett til å bruke Programvaren for. |
| Administrasjonskonsollet | Rosbergs serverprogramvare, som Kunde kan gis tilgang til på nett, som administrerer Kunder, Klienter og Brukere. |
| Avgift | Avgift som kunden skal betale til Rosberg for retten til å bruke Programvaren. |
| Avtale | Avtale om bruksvilkår av Rosberg Programvare |
| Avtaledato | Den dato Avtalen gjelder fra i form av den dato Ordrebekreftelse sendes til Kunde. |
| Behandlingsansvarlig | Den enhet som bestemmer formålet med Behandlingen av Personopplysninger, og hvilke midler som benyttes. |
| Bekreftede mangler eller feil | Betyr mangler eller feil som kan reproduseres av Rosberg og/eller bekreftes gjennom Rosbergs support.  |
| Bestilling | Kundens bestilling av Moduler som utgjør Programvaren, det være seg muntlig, via E-post, SMS, brev eller annen måte. |
| Bruk | Enhver handling utført av Kunden, Klienter eller deres bruker med eller på Programvaren, inkludert registrering, sending, opplasting eller generering av Data. |
| Bruker | Et enkeltindivid, navngitt og registrert i Rosbergs Administrasjonskonsoll, som har rett til å bruke Programvaren. Bruker er tildelt rett til å bruke Programvaren av Kunde, og kan vare ansatt hos Kunden eller hos Klient av Kunden. |
| Bruksrett | En rett til en Kunde, Klient eller Bruker til å bruke Programvaren. |
| Brukeravtale for sluttbruker | Avtalen som gjelder mellom Rosberg og den enkelte bruker |
| Data | Samlebegrep for alle typer data som behandles av Programvaren, det være seg Kundedata, Bruksdata, Personopplysninger mv. |
| Databehandler | Den enhet som behandler Personopplysninger på vegne av den Behandlingsansvarlige. |
| Databehandleravtale | En avtale mellom databehandler og behandlingsansvarlig om hvordan personopplysninger skal behandles. |
| Endringslogg | Punkt 17 i denne avtale, som viser versjoner og dato for endringer av denne avtale. |
| Enhet | En Pc, telefon eller nettbrett som Programvaren kan aktiveres på. |
| Kompatibel WEB leser | En WEB leser som Programvaren kan kjøres på |
| Ikrafttredelsesdato  | Dato denne avtale trer i kraft som er samme dag som kunden signerer Ordrebekreftelse, såfremt ikke annet er skriftlig avtalt. |
| Immaterielle rettigheter | Patenter, rettigheter til oppfinnelser, opphavsrett og nærliggende og relaterte rettigheter, varemerker og servicemerker, firmanavn og domenenavn, goodwill og rettigheter i design, databaserettigheter, konfidensiell informasjon (herunder kunnskap og forretningshemmeligheter) og alle andre immaterielle rettigheter, i hvert tilfelle enten registrert eller uregistrert.  |
| Klient | En fri bruker tilknyttet en betalende bruker hos Kunde |
| Kompatible enheter | En nettleser som kjører på, f.eks. PC, telefon eller nettbrett som er kompatibel med Programvaren.  |
| Konfidensiell informasjon | Kan være, men ikke begrenset til, forretningshemmeligheter og annen informasjon knyttet til forretningsplaner, teknologi, roadmap, Programvaren, produkter og ekspertise, data, Kundedata, eller annen informasjon som med rimelighet bør forstås å være konfidensiell, proprietær, eller konkurransemessig sensitiv. |
| Kunde | Den enhet som er definert i Ordrebekreftelse og som ved mottak av Ordrebekreftelse, har inngått denne avtale med Rosberg. |
| Kundedata | Data som tilhører Kunden, Klienten og/ eller deres Brukere og som ikke er en del av Programvaren. |
| Klientdata | Data som tilhører Kunden, Klienten og/ eller deres Brukere og som ikke er en del av Programvaren. |
| Modul | En gitt del av programvaren til Rosberg, med en gitt funksjonalitet. De Moduler kunden har kjøpt og har rettighet til er listet i Ordrebekreftelsen.  |
| Ordrebekreftelsen | En Ordrebekreftelse med vedlegg fra Rosberg, som er sendt basert på bestilling på WEB, E-post, telefon eller lignende. Ved å motta Ordrebekreftelsen og ta i bruk programvaren, aksepter også Kunden Rosberg Programvarevilkår og Brukeravtale for sluttbruker av Rosberg Programvare. Ordrebekreftelsen spesifiserer hvilke Moduler kunden kjøper (som utgjør Programvaren), Avgift for bruk av Programvaren, navnet på Kunden Rosberg inngår Avtale med samt ytterligere betingelser og vilkår for Programvaren kunden kjøper. |
| Part | Kunde eller Rosberg  |
| Personopplysninger  | Opplysning om en identifiserbar eller identifisert fysisk person. |
| Pris | Pris er det samme som Avgift |
| Programvare | Programvare fra Rosberg, med de moduler Kunden har kjøpt som definert i Ordrebekreftelsen, relaterte tjenester samt nye versjoner, oppgraderinger og modifikasjoner. |
| Programvaredokumentasjon | Dokumentasjon som beskriver Programvarens funksjoner, funksjonalitet, konfigurasjon og aktivering. Kan være, men ikke begrenset til beskrivelse i Programvaren, hjelpefiler og beskrivelse på nett. |
| Rosberg | Den enhet definert i Ordrebekreftelsen som Kunden har inngått avtale med. |
| Sikkerhetsbrudd | Brudd på sikkerheten som fører til en utilsiktet eller ulovlig tap, endring, tilintetgjøring, eller spredning av data. |
| Skriftlig | Melding i brevs form, på E-post, Telefaks eller melding i Programvaren |
| Tildeling av Bruker | Kunde gir en bruker hos Kunden eller en bruker hos Klient rettighet til å ta i bruk Programvaren |
| Tilleggsvilkår | Vilkår som er avtalt, i tillegg til Standardvilkårene i denne avtale. |
| Tredjepartskomponent | En programvare eller immateriell eiendom, f.eks. patent fra en tredjepart som leveres som en del av Programvaren fra Rosberg. |
| Viderefakturering | Kunde kan viderefakturere sine Klienter for bruk av Programvaren til Brukere, som Klientene har blitt tildelt |

* 1. Vedlegg, spesielle tillegg og klausuler m.v skal ikke påvirke tolkningen av denne avtale. En person inkluderer en fysisk person, en bedrift og/ eller en bruker av Programvaren.
	2. En referanse til et selskap skal omfatte ethvert selskap, aksjeselskap eller annen juridisk person.
	3. Med mindre konteksten ellers krever, skal en referanse til et kjønn også gjelde det annet kjønn.
	4. En henvisning til skriftlig inkluderer telefakser og e-post.
	5. Referanser til klausuler og vedlegg, er til klausulene og vedleggene i denne avtalen, samt Ordrebekreftelsen.
1. **Generelle vilkår**
	1. ***Programvaren er bestilt av Kunden gjennom en Bestilling. Uavhengig av hvordan programvaren er bestilt trer denne avtale i kraft og Kunden inngår en juridisk bindene kontrakt med Rosberg, ved at Kunden mottar Ordrebekreftelsen, inkludert vedlegg og tar i bruk Programvaren. Dersom Kunden ikke er enig i vilkårene i Ordrebekreftelsen inkludert vedleggene, skal ikke kunden ta i bruk Programvaren.***
	2. Kun personer som har den nødvendige autorisasjon på vegne av Kunden, kan foreta Bestilling av Rosberg Programvare.
	3. Avtalen regulerer all programvare Kunden har kjøpt bruksrett til, av Rosberg.
	4. Kunden får, ved inngåelse av denne avtale, en ikke eksklusiv rett til å bruke Programvaren for sine egne ansatte og til brukere hos sine Klienter. Klienter gis kun rett til, ved bruk av Programvaren, kommunikasjon med Kundens brukere.
	5. Etter skjønn, kan Rosberg endre Rosberg Programvarevilkår i henhold til punkt 4.7. Enkelte endringer i vilkårene og/ eller i Programvaren kan betinge at Kunden aksepterer vilkårene på nytt, slike endringer vil i så fall bli varslet med minst 30 dager på forhånd.
	Dersom kunden av en eller annen årsak ikke aksepterer endringene i Vilkårene, kan kunden si opp avtalen i henholdt til punkt 15. Rosberg Programvarevilkår vil inkludere Endringslogg som alltid viser dato for siste oppdatering av vilkårene.
	6. Kunden skal, og er ansvarlig for, å gi oppdatert kontaktinformasjon til Rosberg. Dette gjelder spesielt, men er ikke begrenset til, Primær E-postadresse til Kunden.
	7. Informasjon til kunden.
		1. Informasjon som gjelder Avtale, Programvare, Ordrebekreftelse, Priser og/ eller annen informasjon av særlig betydning vil blir sendt av Rosberg til Kundens primære E-post adresse.
		2. Generell informasjon om programmet inkludert, men ikke begrenset til, informasjon om nye funksjoner, oppdateringer, planlagt vedlikehold, mv., vil bli sendt gjennom programvaren, Rosbergs nettsider, nettsamfunn, og/ eller E-post.
	8. Denne avtale, Rosberg Programvarevilkår inkludert Brukeravtale for sluttbruker og eventuelle tilleggsvilkår, og Ordrebekreftelsen inkludert vedlegg, utgjør hele avtalen mellom Rosberg og Kunden. Eventuelle tidligere avtaler utgår og erstattes ved inngåelse av denne avtale.
2. **Programvare**
	1. Kunden kjøper, ved inngåelse av denne avtale, en ikke eksklusiv rett til å bruke programvaren for sine ansatte og brukere hos sine Klienter, i henhold til denne avtale og Ordrebekreftelse. Kunden kjøper bruksrett til Programvaren slik den gjøres tilgjengelig for Kunden. Programvaren kan gjøres tilgjengelig for Kunden og Brukere fra Rosbergs nettsider, via link i E-post, men begrenses ikke til dette.
		1. Programvaren kjører i nettleser, på Brukernes PC, telefon eller nettbrett. Programvaren benytter Internett til kommunikasjon og betinger således tilgjengelig internettlinje.
		2. Programvaren leveres som den er, det vil si som standard programvare slik siste versjon er. Kunden får tilgang til og kan bruke Programvaren slik den er til enhver tid, inkludert siste oppdaterte versjon, så lenge Kunden har en gyldig Avtale med Rosberg.
			1. Programvaren er ikke knyttet til eller begrenset til en bestemt versjon eller funksjonalitet på et gitt tidspunkt. Så lenge kunden har en gyldig avtale med Rosberg har kunden rett til å bruke siste versjon av Programvaren til enhver tid, innenfor de Modulene av Programvaren kunden har kjøpt. De Modulene kunden har kjøpt er spesifisert i Ordrebekreftelsen
		3. Når Programvaren aktiveres i brukernes nettleser, på PC, Telefon eller nettbrett er brukerne selv ansvarlig for at nettleser er kompatibel med Programvaren.
		Kompatible enheter med versjon av nettlesere, er beskrevet på Rosberg`s nettside.
	2. Programvaren, og/ eller deler av denne, kan være underlagt restriksjoner, tilleggsvilkår og/eller begrensninger som f.eks. men ikke begrenset til, størrelse på vedlegg, kapasitet på internettlinje, registrering på nettsider mv. Dette er i tilfelle spesifisert på Rosberg`s nettside.
	3. Rosberg forbeholder seg retten til å utbedre feil, foreta forbedringer, eller legge til funksjonalitet, fjerne funksjonalitet endre funksjonalitet i Programvaren etter eget skjønn og uten forpliktelse eller ansvar som følge av det. Hvis en slik endring mot formodning skulle deaktivere eller fjerne funksjonalitet som utgjør en betydelig del av Programvaren på permanent basis, eller i en periode på mer enn to måneder, har Kunden rett til å si opp abonnementet og motta en forholdsmessig refusjon for Avgifter betalt på forhånd for den berørte Programvaren.
	4. Rosberg forbeholder seg retten til å avvikle Programvaren og/eller erstatte den med helt ny programvare med helt annen funksjonalitet. Dersom så skjer skal Kunden varsles minimum 12 måneder før. Kunden har rett til en forholdsmessig refusjon for Avgifter betalt på forskudd for den periode som er etter datoen for opphør av Programvaren. Kunden skal ikke bruke Programvaren etter opphørsdato og har ikke rett til å stille ytterligere krav mot Rosberg.
3. **Bruksrett og Support**
	1. Bruksrett
		1. Kunden
		2. Kunden innvilges en begrenset, ikke eksklusiv og oppsigbar rett til bruk av Programvaren.
			1. Bruken av programvaren begrenses til:
				1. Kundens interne forretningsformål knyttet til operasjoner og aktiviteter knyttet til egen bedrift samt kommunikasjon med andre brukere av Programvaren, inkludert, men ikke begrenset til brukere hos egne Klienter.
				2. Kunden innvilges en begrenset, ikke eksklusiv og oppsigbar rett til å tildele Brukere av Programvaren til sine Klienter som tar i bruk Programvaren, i henhold til punkt 7, Tildeling av Brukere til Klienter.
		3. Bruksretten, inkludert bruksretten til Klienter, kan ikke overføres eller tildeles annen enhet, helt eller delvis, uten skriftlig godkjenning fra Rosberg. Rosberg kan ikke urimelig avstå fra godkjenning.
		Slik overføring av Bruksrett gjelder også, men ikke begrenset til: Fusjon, fisjon, konkurs, eller endring av eierskap/kontroll.
		4. Ved tildeling av Programvaren til Brukere må brukere akseptere Brukeravtale for sluttbruker av Rosberg Programvare, før programvaren tas i bruk.
		5. Brukere tildeles og administreres av Kunden inkludert Brukere hos Klienter. Ved tildeling av brukere skal kunden informere Rosberg om dette som så gir Bruker rettigheter, nødvendig tilgang til Programvaren og informasjon om aktiveringsrutiner og bruk.
		Kunden kan velge å administrere Brukere direkte i Rosbergs Administrasjonskonsoll. Dersom Kunden ønsker det, gis Kunden tilgang til Administrasjonskonsollet og kan selv tildele Brukere rettigheter, tilgang til Programvaren og informasjon om aktiveringsrutiner og bruk.
		**Alle Brukere skal være navngitte enkeltpersoner tilknyttet Kunde eller Klienter, hvor Kunden er ansvarlig for sikker identifikasjon av tildelt bruker.**Tildeling av Brukere fra Kunde, både tilknyttet til Kunde og Klienter, danner grunnlaget for Avgiften.
	2. Support
	Rosberg yter driftssupport til Kunden, Kundens Brukere og Klienter av Kunden og dennes Brukere.
		1. Vederlagsfri Support gis ved:
			1. Feil i programvaren
			2. Pålogging og kontoproblemer
			3. Annen Support som kan tilskrives feil og/eller problemer som skyldes Programvaren.
		2. Annen Support som f.eks. brukeropplæring, opplæring i bruk av tilleggsprogramvare mv. kan kjøpes separat.
		3. Support ytes etter enhver tids gjeldende Rutiner og retningslinjer ved Support og siste versjon av disse er tilgjengelig på selskapets nettside.
4. **Tildeling av Brukere til Klienter.**
	1. Kunden kan tildele Brukere til Kundens Klienter i henhold til punkt 6.1.5
	2. Rosberg er ikke part i, og har ikke noe ansvar i forbindelse med eventuell viderefakturering av Brukere til Klienter av Kunden. Rosberg fakturerer Avgift i henhold til Punkt 8 basert på ordrebekreftelse, uavhengig av om kunden viderefakturerer sine Klienter eller ikke.
	3. Rosberg er ikke part i, eller ansvarlig for krav fra Klienter til Kunden. Rosberg er kun part i, eller ansvarlig for krav som fremsettes mot Kunde og som kommer innunder Brukeravtale for sluttbruker av Rosberg Programvare.
	4. Kunden er ikke part i, eller ansvarlig for krav som fremsettes og kommer innunder Brukeravtale for sluttbruker av Rosberg Programvare.
5. **Avgift for bruk av Programvaren**
	1. Avgifter for av bruk Programvaren skal være i henhold til prislistene fra Rosberg, som gjelder til enhver tid. Ved kjøp gjøres Prisene tilgjengelig i Ordrebekreftelsen. Endringer i prislisten gjøres tilgjengelig i henhold til punkt 8.4.
	2. Med mindre annet er tydelig medelt i prislisten eller skriftlig avtalt, forfaller alle Avgifter forskuddsvis for valgt abonnementsperiode, og refunderes ikke. Det er ingen refusjon for ubrukte, Brukere, Programvare eller resterende dager i Abonnementsperioder, dette gjelder ikke dersom tilgjengeligheten av Programvaren har vært/ er betydelig redusert eller begrenset eller redusert av på grunn av årsaker som kun kan tilskrives Rosberg. Dersom slike tilfeller inntreffer, kan Rosberg, etter skjønn, tilby Kunden en fornuftig og rimelig refusjon for Avgifter under perioden med redusert tilgjengelighet.
	3. Alle Avgifter er eksklusiv alle avgifter og skatter. Så lenge ikke annet er tydelig avtalt, vil Rosberg legge til gjeldende merverdiavgift til Avgiften.
	4. Med 3 måneders Skriftlig varsel har Rosberg har rett til å endre Avgiften, inkludert modellen for avgift, dog ikke flere enn to ganger i pr. år. Med 1 måneds skriftlig varsel kan Rosberg endre Avgiften dersom en underleverandør har økt sin avgift overfor Rosberg.
	Rosberg kan regulere Avgiften årlig, uten varsel, for å ta høyde for generelle pris- og kostnadsendringer. Slike årlige regulereringer gjelder fra 1. Januar hvert år, så lenge ikke annet er uttrykkelig avtalt i Ordrebekreftelsen eller på annen måte er skriftlig avtalt.
	5. Ved eventuell manglende eller sen betaling av Avgiften av Kunden, kan Rosberg kreve renter og gebyrer på inntil tillatte satser av lov og/eller forskrift. Ubetalte fakturaer vil bli sendt til innkreving. Rosberg forbeholder seg også retten til, ved eventuell manglende eller sen betaling av Avgiften, å suspendere og/eller begrense Kundens tilgang til Programvaren.
	Dersom en situasjon som gjelder manglende betaling, ikke løses innenfor en rimelig tidsperiode, forbeholder Rosberg seg rett til å si opp Kundens rett til å bruke Programvaren. Ubetalte fakturaer vil bli sendt til innkreving. Hvis ikke situasjonen løses innen en rimelig tidsperiode, forbeholder Rosberg seg retten til å si opp Kundens rett til å bruke Programvaren, jamfør punkt 15.2.
6. **Databehandleravtale**
	1. Rosberg arbeider målrettet for at Programvaren skal være i samsvar med de til enhver tid gjeldende personvernlover og forskrifter.
	Databehandleravtale er vedlagt denne Avtale som vedlegg nr. 1
7. **Garanti**
	1. Rosberg garanterer til Kunde at Programvaren levert i henhold til denne avtalen, vil fungere vesentlig i samsvar med Programvaredokumentasjonen under Abonnementsperiode, da under forutsetning av at den er riktig aktivert på Kompatible nettlesere.
	2. Ellers gjelder Garantien som beskrevet i punkt 7 i Brukeravtale for sluttbruker av Rosberg Programvare.
	3. Utover det som uttrykkelig er beskrevet i denne seksjon 10 og i Brukeravtale for sluttbruker av Rosberg Programvare, har ikke kunden rett til å stille andre eller ytterligere krav mot Rosberg.
8. **Ansvar**
	1. Force majeure
	Ingen av partene skal under noen omstendighet være i strid med denne avtalen eller være ansvarlig for forsinkelser i å utføre, eller unnlate å utføre, noen av deres forpliktelser i henhold til denne avtalen, dersom en slik forsinkelse eller feil som oppstår, skyldes hendelser, omstendigheter eller årsaker som er utenfor deres rimelige kontroll, inkludert men ikke begrenset til, streik, Lock-outs eller andre industrielle tvister (enten involverer arbeidsstyrken til Rosberg, Kunde eller noen annen part), svikt i en tjeneste eller transport eller telekommunikasjonsnettverk, krig, opptøyer, sivil ulydighet, ondsinnet skade, ulykke, brann, flom eller operasjoner og lovgivning som gjelder Internett.
	Dersom lovgivning, direktiver eller forskrifter som gjelder for Programvaren eller leveringen av denne blir endret, og/eller ny lovgivning, nye direktiver eller nye forskrifter blir vedtatt etter at Programvaren er gjort tilgjengelige for Kunden, og som forhindrer at Rosberg oppfyller Kundens rettigheter eller sine forpliktelser i henhold til denne Avtale, og/ eller krever suspensjon av Programvaren, helt eller delvis, i en tidsbegrenset, eller i en ubestemt periode, skal dette anses for å være force majeure.
	2. Rosberg er ikke ansvarlig for bruk eller øvrige aktiviteter utført på Kundedata av Kunden eller på vegne av Kunden, eller for Kundedata, inkludert, eierskap innhold og legitimitet, eller som på annen måte er utenfor Rosbergs kontroll.
	3. Rosbergs samlede totale ansvar (inkludert eventuelle kompensasjoner og refusjoner for direkte tap) skal under alle omstendigheter under Abonnementsperioden, være begrenset til det beløpet som tilsvarer 12 måneders avgift for Programvaren.
	4. Hvis Rosberg blir ansvarlig for å betale kompensasjon ved et domstolgodkjent forlik eller en rettslig kjennelse jamfør punkt 16.2, til Kunden som en følge av mislighold av forpliktelser spesifisert i denne Avtale, skal slik kompensasjon ikke under noen omstendighet inkludere kompensasjon for indirekteskader eller skader av noe slag som oppstår som følge av eller i forbindelse med slikt mislighold.
	Dette inkluderer, men er ikke begrenset til, tap av Kundedata, produksjonstap, inntektstap tap av fortjeneste eller tredjepartskrav eller statlige sanksjoner.
	Dette gjelder selv om Rosberg er informert om muligheten for slike skader. Rosbergs ansvar etter denne Avtale er begrenset til direkte skader, så lenge ikke annet følger av ufravikelige lovbestemmelser, som f.eks. skader forårsaket av forsett, grovt mislighold eller grov uaktsomhet.
9. **Skadesløsholdelse**
	1. Rosberg skal forsvare Kunden mot rettstvist eller eventuelle krav der en tredjepart hevder at Kundens bruk av Programvaren i samsvar med Vilkårene, krenker eller er i strid med tredjepartens patent, opphavsrett eller annen immateriell rettighet. Kunden plikter straks å gi informasjon til Rosberg om et slikt krav. Rosberg skal holde Kunden skadesløs for all skade som blir tilkjent tredjepart for krenkelse under en rettslig kjennelse eller domstol godkjent forlik. Dette inkluderer advokatkostnader under forutsetning av at Kunden samarbeider med Rosberg for Rosbergs egen regning, og gir Rosberg hele kontrollen over den juridiske prosessen og et eventuelt oppgjør. Rosberg kan etter eget skjønn og vurdering, enten erstatte Programvaren med funksjonelt tilsvarende Programvare, endre Programvaren slik at den ikke lenger er i konflikt, skaffe en lisens for Kundens fortsatte bruk av Programvaren eller si opp Kundens rett til bruk av Programvaren.
	Ved å si opp Kundens rett til programvaren har kunden rett på å få refundert Avgift betalt på forskudd, for gjenstående Abonnementsperiode som er etter oppsigelsesdatoen.
	Kunden kan ikke fremsette andre krav som følge av krenkelse beskrevet i dette punkt 12.1.
	2. Skadesløsholdelse i henhold til punkt 12.1 gjelder ikke dersom Programvaren har vært brukt i strid eller mislighold med Vilkårene. Dette inkluderer krav som oppstår av bruk, modifisering, integrering eller tilpasning av Programvaren som ikke er utført av Rosberg.
	3. Kunden skal forsvare Rosberg mot rettstvist eller eventuelle krav fra enhver som hevder at Kundens Data, eller Kundens bruk av Programvaren i mislighold av Vilkårene, i strid med tredjepartens patent, opphavsrett eller annen immateriell rettighet, eller bryter gjeldende lovgivning. Kunden skal holde Rosberg skadesløs for all skade som blir tilkjent tredjepart for krenkelse under en rettslig kjennelse eller domstol godkjent forlik. Dette inkluderer advokatkostnader under forutsetning av at Rosberg samarbeider med Kunden for Kundens egen regning, og gir Kunden hele kontrollen over den juridiske prosessen og et eventuelt oppgjør. Kunden skal også holde Rosberg skadesløs fra alle krav, bøter, sanksjoner, mm. som følger av Kundens mislighold av Kundens forpliktelser også med hensyn til behandling av Personopplysninger.
10. **Immaterielle rettigheter**
	1. Rosberg, eller lisensgiver til Rosberg, er eneeier av all Programvare samt alle relaterte immaterielle rettigheter til og/eller i Programvaren. Dette inkluderer, men er ikke begrenset til kildekode, binærkode, kompilering av data, databaser og design (enten de er registrert eller ikke) spesifikasjoner, dokumentasjon, og tilførende materialer.
	Immaterielle rettigheter og Programvaren er beskyttet av opphavsrett, åndsverksloven samt andre lover og traktater. Selskapsnavn, produktnavn, logoer og/eller Varemerker, i forbindelse med og/eller oppgitt i Programvaren, tilhører deres respektive eiere
	2. Når Tredjepartskomponent leveres Rosberg i form av programvare eller annet åndsverk fra en Tredjepart i forbindelse med og/eller som en del av Programvaren, omfattes også slik programvare eller åndsverk av Vilkårene med mindre det leveres separate vilkår fra Rosberg. Dersom det oppstår konflikt mellom lisensvilkårene til en tredjepartskomponent og Vilkårene, skal lisensvilkårene til tredjepartskomponenten gjelde for tredjepartskomponenten. Hvis lisensgiver av Tredjepartskomponent krever at Rosberg oppgir lisensvilkårene og/eller kildekoden for Tredjepartskomponenten, vil dette gjøres tilgjengelig i Programvaren eller i Programvaredokumentasjonen.
	Dersom Tredjepartskomponenten er programvare med åpen kildekode, skal ikke Programvaren under noen omstendigheter, bortsett fra Tredjepartskomponenten, anses for å være åpen kildekode eller offentlig tilgjengelig programvare.
	3. Ved overtredelse eller krenkelse av immaterielle rettigheter, kan Rosberg og/ eller Rosbergs lisensgivere iverksette de tiltak de mener er nødvendige, for å beskytte sine kommersielle, immaterielle og proprietære interesser, inkludert, men ikke begrenset til, enhver beføyelse som følger av lover, forskrifter og traktater.
	4. Kunden eller Kundens Klienter er eier av alle Kunde og Klientdata.
11. **Konfidensialitet**
	1. Partene kan få/ha tilgang til Konfidensiell informasjon fra den annen part i henhold til denne avtalen. Konfidensiell informasjon omfatter ikke opplysninger som:
		1. er eller blir offentlig kjent.
		2. var i den annen partens lovlige besittelse før inngåelse av Avtalen.
		3. er pålagt å bli offentliggjort ved lov, av en domstol med kompetent jurisdiksjon eller av et regulerings- eller administrasjonsorgan.
	2. Hver part skal holde den andres konfidensielle informasjon med fortrolighet og, med mindre lovens krav krever, ikke gjøre den annens part konfidensielle informasjon tilgjengelig for noen tredjepart eller bruke den annens konfidensielle informasjon til noe annet formål enn gjennomføringen av denne avtalen.
	Konfidensiell informasjon skal ivaretas mist like beskyttende som egen konfidensiell informasjon dog ikke mindre beskyttende enn med rimelig varsomhet.
	3. Hver part samtykker i å treffe alle rimelige skritt for å sikre at den annens konfidensielle informasjon, som parten har tilgang til, ikke blir avslørt eller formidlet av sine ansatte og/eller agenter i strid med vilkårene i denne avtalen.
	4. Rosberg kan formidle Konfidensiell Informasjon til, Partnere eller underleverandører i den grad det er nødvendig for å levere Programvaren og overholde sine forpliktelser i disse Vilkårene.
	5. Denne paragraf 14 skal gjelde i en periode på fem år etter utløp eller oppsigelse av denne avtalen uavhengig av grunn til utløpet eller oppsigelsen.
12. **Oppsigelse**
	1. Kunden kan si opp kundeforholdet og/eller enkeltvis Programvare, inkludert, men ikke begrenset til, Brukere og Moduler uten å oppgi noen grunn, i senest 1 måned før fornyelsesdato for ny abonnementsperiode. Ellers gjelder det som er spesifisert i ordrebekreftelsen.
	2. Dersom Rosberg mistenker på et rimelig grunnlag eller får bekreftet at Kunden har eller kommer til å misligholde sine forpliktelser i henhold til denne Avtale, kunden går konkurs eller blir insolvent, kan Rosberg oppheve Kundens tilgang til og bruk av Programvaren frem til saken er løst. Dersom Rosberg går til et slikt skritt, skal Rosberg gi Kunden 30 dagers forhåndsvarsel og kunden gis rimelig tid til å svare og/ eller rette opp i forholdet.
	Dersom ikke situasjonen løses innen rimelig tid kan Rosberg si opp Kundens rett til å bruke Programvaren og terminere kundeforholdet.
	Dersom Kunden misligholder vilkårene i Avtalen i vesentlig grad kan Rosberg etter eget skjønn si opp retten til å bruke Programvaren og terminere kundeforholdet med umiddelbar virkning.
	3. Ved oppsigelse av kundeforholdet, uansett årsak, skal Rosberg slette Kundedataene fra sine systemer, så lenge ikke ufravikelige lovbestemmelser pålegger at Rosberg fortsetter å lagre Kundedataene. Etter at Kundedata er slettet har ikke Rosberg flere forpliktelser overfor Kunden med hensyn til Kundedataene.
13. **Løsning av tvister og jurisdiksjon.**
	1. Kundeforholdet er basert på at kunden har inngått Avtale med Rosberg basert på mottak av Ordrebekreftelse med vedlegg og ved å ta i bruk Programvaren.
	2. Partenes rettigheter og forpliktelser skal i sin helhet reguleres av Norsk lov og Norsk rett. Dersom det oppstår en tvist som i forbindelse med eller som følge av, bruken av Programvaren eller denne Avtale inkludert Ordrebekreftelsen, skal tvisten søkes løst ved minnelige forhandlinger. Hvis tvisten ikke lar seg løse ved minnelige forhandlinger, kan hver av partene velge å bringe tvisten inn for de **ordinære** domstoler der Rosberg har sin forretningsadresse.
	3. Ingen av Partene kan reise krav som oppstår i forbindelse med eller fra denne Avtale når det er gått 12 måneder eller mer fra oppsigelse av avtalen.
14. **Endringslogg**
	1. Denne avtale er har versjonsnummer 01032021.
15. **Vedlegg**
	1. Databehandleravtale
	2. Brukeravtale for sluttbruker av Rosberg Programvare

Databehandleravtale etter personopplysningsloven

**Databehandleravtale**

mellom

Kunden

behandlingsansvarlig

og

**Rosberg AS**

databehandler

**Innhold**

[Databehandleravtale etter personopplysningsloven 11](#_Toc528143133)

[Avtalens hensikt 13](#_Toc528143134)

[Formål 13](#_Toc528143135)

[Databehandlers plikter 14](#_Toc528143136)

[Bruk av underleverandør 14](#_Toc528143137)

[Sikkerhet 14](#_Toc528143138)

[Sikkerhetsrevisjoner 15](#_Toc528143139)

[Revisjon 15](#_Toc528143140)

[Avtalens varighet 15](#_Toc528143141)

[Opphør 15](#_Toc528143142)

[1 Meddelelser 16](#_Toc528143143)

[2 Lovvalg og verneting 16](#_Toc528143144)

Databehandleravtale i henhold til personvernlovgivningen, General Data Protection Regulation (heretter GDPR) Europaparlamentets- og rådsforordningen (EU) 2016/679 vedrørende avtale mellom:

|  |  |  |
| --- | --- | --- |
| **Rolle** | **Behandlingsansvarlig** | **Databehandler** |
| **Navn**  |  | Rosberg AS |
| **Organisasjonsnummer** |  | 919 822 457  |

**Avtalens hensikt**

Avtalens hensikt er å regulere rettigheter og plikter etter personvernlovgivning LOV-2018-06-15-38 med ikrafttredelse 20.07.2018. EUs nye forordning for personvern GDPR, trådte i kraft 25. mai 2018. Avtalen skal sikre at personopplysninger om de registrerte ikke brukes urettmessig eller kommer uberettigede i hende, sikre de registrertes rettigheter og ivareta personvernprinsippene i henhold til artikkel 5.

Avtalen regulerer databehandlers bruk av personopplysninger på vegne av den behandlingsansvarlige, herunder innsamling, registrering, sammenstilling, lagring, utlevering eller kombinasjoner av disse.

**Formål**

Formålet med databehandlerens behandling av personopplysninger på vegne av behandlingsansvarlig, er kun å levere og administrere IKT systemet Verji.

Personopplysninger som overføres til databehandler kan ikke brukes til andre formål enn levering og administrasjon av IKT systemet Verji.

Type personopplysninger som databehandleren behandler i forbindelse med levering og administrasjon av IKT systemet Verji. er hovedsakelig:

* Fornavn
* Etternavn
* E-post
* Telefonnummer

Avtalen omfatter følgende behandlinger:

Bakgrunnen for avtalen er at databehandler leverer IKT systemet Verji til behandlingsansvarlig, som benytter systemet mot kunder hvor de selv har rollen som databehandler. Verji er et kryptert kommunikasjonssystem (ende til ende kryptering) som muliggjør utveksling av personopplysninger i tråd med personopplysningsloven og datatilsynets anbefalinger. Systemet gir en sikker kommunikasjonskanal som reduserer risikoen for eksempelvis «Daglig leder svindel», i forbindelse med hacking av daglig leders epost. For å kunne bruke systemet må brukerne registreres i systemet med navn, epost adresse og telefonnummer. Navn og telefonnummer er nødvendige for at sender og mottaker av meldinger skal kunne identifisere hverandre. Epost adressen brukes til utsending av passord i forbindelse med registrering i systemet. Databehandler registrerer ingen informasjon utover ovennevnte, selve kommunikasjonen mellom brukerne er ende til ende kryptert som betyr at informasjonen kan kun leses av sender og mottaker. Databehandler skal kun benytte navn, epost adresse og telefonnummer som beskrevet over, og dette utgjør rammene for databehandlers håndtering av personopplysninger. Databehandleren kan kun behandle personopplysninger gjort tilgjengelig av behandlingsansvarlig til de formål som er bestemt av behandlingsansvarlig og i samsvar med de vilkår som fremgår av denne avtale. Formålet er å tilby IKT systemet Verji.

Behandlingens formål kan ikke endres av noen av partene uten at ny avtale er signert.

**Databehandlers plikter**

Databehandler skal følge de rutiner og instrukser for behandlingen som behandlingsansvarlig til enhver tid har bestemt skal gjelde.

Databehandler plikter å gi behandlingsansvarlig tilgang til sin sikkerhetsdokumentasjon, og bistå, slik at behandlingsansvarlig kan ivareta sitt eget ansvar etter lov og forskrift.

Databehandler plikter å bistå behandlingsansvarlige med å overholde forpliktelsene etter artikkel 32-36 som er relevante i dette avtaleforholdet

Behandlingsansvarlig har, med mindre annet er avtalt eller følger av lov, rett til tilgang til og innsyn i personopplysningene som behandles og systemene som benyttes til dette formål. Databehandler plikter å gi nødvendig bistand til dette.

Databehandler har taushetsplikt om dokumentasjon og personopplysninger som vedkommende får tilgang til iht. denne avtalen. Databehandler plikter å ivareta at kun de med tjenstlig behov og er autorisert får tilgang til opplysningene. Denne bestemmelsen gjelder også etter avtalens opphør.

Databehandler skal levere et system som har innebygget personvern og personvern som standardinnstilling, ref. GDPR artikkel 25.

**Bruk av underleverandør**

Databehandler vil dele Brukerdata med under leverandører i den grad det er nødvendig for å sikre Programvarens funksjonalitet. Vi har i dag to underleverandører: Microsoft (MS) leverer plattform for skyløsninger og webtjenester. MS er vert for, og lagrer, hele vårt system, herunder Brukerdata, på servere lokalisert i EU. MS har ikke tilgang til Brukerdata. Den andre underleverandøren er New Vector (NV) som bidrar på utvikling, vedlikehold og oppgraderinger av vårt system. New Vector er lokalisert i UK og for å ut føre sine oppgaver som underleverandør, er NV gitt tilgang til alle data i vårt system, herunder Brukerdata. Alle våre underleverandører er under lagt Databehandleravtaler som sikrer at GDPR etterleves.

Samtlige som på vegne av databehandler utfører oppdrag der bruk av de aktuelle personopplysningene inngår, skal være kjent med databehandlers avtalemessige og lovmessige forpliktelser og oppfylle vilkårene etter disse. Databehandler bærer det fulle ansvaret for at underlevandøren(e) oppfyller sine forpliktelser med hensyn til vern av personopplysninger.

**Sikkerhet**

Databehandler skal treffe alle tiltak som er nødvendig for å sikre informasjonssikkerhet i tråd med kravene i GDPR artikkel 32. Databehandler skal dokumentere rutiner og andre tiltak for å oppfylle disse kravene. Dokumentasjonen skal være tilgjengelig på behandlingsansvarliges forespørsel.

Personopplysninger skal ikke overføres til land utenfor EØS-området uten at dette er skriftlig avtalt med behandlingsansvarlig på forhånd. Dette gjelder ikke dersom norsk lov pålegger databehandler en konkret behandling av personopplysninger.

Avviksmelding etter personvernlovgivningen skal skje ved at databehandler melder avviket til behandlingsansvarlig, uten grunnet opphold, slik at behandlingsansvarlig kan oppfylle sitt krav, etter GDPR artikkel 33 og 34, og melde avviket innen 72 timer til Datatilsynet og umiddelbart ved høy risiko til den registrerte. Dette gjelder hendelser som berører konfidensialitet, integritet og tilgjengelighet.

**Sikkerhetsrevisjoner**

Behandlingsansvarlig skal avtale med databehandler at det gjennomføres sikkerhetsrevisjoner periodisk for systemer og lignende som omfattes av denne avtalen. Databehandler skal muliggjøre og bidra til revisjoner og inspeksjoner som gjennomføres av den behandlingsansvarlige eller en annen på dennes vegne

**Revisjon**

Revisjonen kan omfatte gjennomgang av rutiner, stikkprøvekontroller, mer omfattende stedlige kontroller og andre egnede kontrolltiltak. Revisjonen skal kontinuerlig gjennomgås med hensyn til personvernkrav, personvernprinsippene og de registrertes rettigheter.

**Avtalens varighet**

Avtalen gjelder så lenge databehandler behandler personopplysninger på vegne av behandlingsansvarlig.

Ved brudd på denne avtale eller personvernreglene kan behandlingsansvarlig pålegge databehandler å stoppe den videre behandlingen av opplysningene med øyeblikkelig virkning

Avtalen gjelder for 12 måneder av gangen og kan sies opp av begge parter med en gjensidig frist på 1 mnd. før årlig fornyelse.

**Opphør**

Databehandler skal kunne påvise at personopplysningene inklusive kopier faktisk er slettet eller tilbakelevert etter at oppdraget er avsluttet.

Ved opphør av avtalen slettes alle profiler på Brukere av IKT systemet Verji.

Sletting foretas ved bruk av slettefunksjon i databehandlers programvare.

Databehandler skal skriftlig dokumentere at sletting og eller destruksjon er foretatt i henhold til avtalen innen rimelig tid etter avtalens opphør.

1. **Meddelelser**

Meddelelser etter denne avtalen skal sendes skriftlig til:

Behandlingsansvarlig: Avtaleansvarlig

Databehandler: post@rosberg.com

Att: Avtaleansvarlig

1. **Lovvalg og verneting**

Avtalen er underlagt norsk rett og partene vedtar Haugaland tingrett som verneting. Dette gjelder også etter opphør av avtalen.

\*\*\*

Denne avtale er i 2 – to eksemplarer, hvorav partene har hvert sitt.

Behandlingsansvarlig Databehandler

Akseptert ved mottak av ordrebekreftelse

og aktivering av Programvaren Alf Kenneth Bråthen

 Daglig leder

 Rosberg AS

|  |
| --- |
| **Dato 01.03.2021** |

**Brukeravtale for sluttbruker av Rosberg Programvare**

Denne Brukeravtale(Avtalen/ Brukeravtale) er effektiv fra og med ikrafttredelsesdato som er samme dag Brukeren tar i bruk Verji (Softwaren) fra Rosberg.

1. Denne avtale er mellom Rosberg AS, registrert i Norge med organisasjonsnummer 919 822 457, hvis forretningsadresse er Kaien 11, 4250 Kopervik, Norge (**Rosberg**), og **Bruker/Brukeren**.
2. Avtalen gjelder levering av løpende tjenester i form av programvare, over internett («as a service»-leveranser). Brukeren får levert bruksrett til Verji via **Lisenshaver som er din arbeidsgiver, oppdragsgiver, leverandør, kunde eller annen type organisasjon.** Med Avtalen menes denne generelle avtaleteksten med eventuelle tillegg. Dette dokumentet regulerer plikter og rettigheter du som Bruker og Rosberg som leverandør, har ved bruk av Programvaren.
3. **Generelle vilkår**
	1. ***Programvaren er bestilt og betalt av din arbeidsgiver, oppdragsgiver, leverandør, kunde eller annen type organisasjon som du som Bruker er tilknyttet. Denne avtale trer i kraft og Brukeren inngår en juridisk bindene kontrakt med Rosberg, ved at Brukeren godtar avtalevilkårene ved å ta i bruk Programvaren. HVIS DU IKKE GODTAR VILKÅRENE, SKAL DU IKKE AKTIVERE PROGRAMVAREN OG BRUKE DEN.***
	2. Brukeren får, ved inngåelse av denne avtale, en ikke eksklusiv rett til å bruke programvaren så lenge **Lisenshaver** har en betalt lisensavtale med Rosberg.
	3. Etter skjønn, kan Rosberg endre Bruksvilkårene i henhold til punkt 3.5. Enkelte endringer i vilkårene og/ eller i Programvaren kan betinge at Brukeren aksepterer vilkårene på nytt, slike endringer vil i så fall bli varslet med minst 30 dager på forhånd.
	Dersom Brukeren av en eller annen årsak ikke aksepterer endringene i Vilkårene, kan Brukeren si opp retten til å bruke programvaren ved skriftlig melding på Verji eller E-post. Bruksvilkårene inkluderer Endringslogg som alltid viser dato for siste oppdatering av vilkårene.
	4. Brukeren skal, og er ansvarlig for, å gi oppdatert kontaktinformasjon til Rosberg. Dette gjelder spesielt, men er ikke begrenset til, Primær E-postadresse til Brukeren.
	5. Informasjon til Brukeren.
		1. Informasjon som gjelder Avtale, Programvare og/ eller annen informasjon av særlig betydning vil bli sendt av Rosberg til Brukerens primære E-post adresse.
		2. Generell informasjon om programvaren inkludert, men ikke begrenset til informasjon om nye funksjoner, oppdateringer, planlagt vedlikehold, mv., vil bli sendt gjennom programvaren, Rosbergs nettsider, nettsamfunn, og/ eller E-post.
	6. Denne Avtale, inkludert eventuelle tilleggsvilkår, utgjør hele avtalen mellom Rosberg og Brukeren. Eventuelle tidligere avtaler utgår og erstattes ved inngåelse av denne avtale.
4. **Programvare**
	1. Brukeren får, ved inngåelse av denne avtale, en ikke eksklusiv bruksrett til programvaren, i henhold til denne avtale, slik den gjøres tilgjengelig for Brukeren. Programvaren kan gjøres tilgjengelig for Brukeren fra Rosbergs nettsider, via Link i E-post/SMS, men begrenses ikke til dette.

		1. Programvaren aktiveres via Brukernes nettleser på PC, telefon eller nettbrett. Programvaren benytter Internett til kommunikasjon og betinger således tilgjengelig internettlinje.
		2. Programvaren leveres som den er, det vil si som standard programvare slik siste versjon er. Brukeren får tilgang til og kan bruke Programvaren slik den er til enhver tid, inkludert siste oppdaterte versjon, så lenge Brukeren har en gyldig Avtale med Rosberg, gjennom sin tilknytning til Lisenshaver
			1. Programvaren er ikke knyttet til eller begrenset til en bestemt versjon eller funksjonalitet på et gitt tidspunkt. Så lenge Brukeren har en gyldig avtale med Rosberg har Brukeren rett til å bruke siste versjon av Programvaren til enhver tid, innenfor de Modulene av Programvaren Brukeren har fått tilgang til fra Lisenshaver.
		3. Når Programvaren aktiveres via nettleseren på PC, Telefon eller nettbrett er Brukeren selv ansvarlig for at nettleser er kompatibel med Programvaren.
		Kompatible nettlesere er listet i veiledning for aktivering.
	2. Programvaren, og/ eller deler av denne, kan være underlagt restriksjoner, tilleggsvilkår og/eller begrensninger som f.eks. men ikke begrenset til, størrelse på vedlegg, kapasitet på internettlinje, registrering på nettsider mv.
	3. Rosberg forbeholder seg retten til å utbedre feil, foreta forbedringer, eller legge til funksjonalitet, fjerne funksjonalitet, endre funksjonalitet i Programvaren etter eget skjønn og uten forpliktelse eller ansvar som følge av det. Hvis en slik endring mot formodning skulle deaktivere eller fjerne funksjonalitet som utgjør en betydelig del av Programvaren på permanent basis, eller i en periode på mer enn to måneder, har Brukeren rett til å si opp abonnementet.
	4. Rosberg forbeholder seg retten til å avvikle Programvaren og/eller erstatte den med helt ny programvare med helt annen funksjonalitet. Dersom så skjer skal Brukeren varsles minimum 12 måneder før. Brukeren skal ikke bruke Programvaren etter opphørsdato og har ikke rett til å stille ytterligere krav mot Rosberg.
5. **Bruksrett og Support**
	1. Bruksrett
		1. Brukeren innvilges en begrenset, ikke eksklusiv og oppsigbar rett til bruk av Programvaren. Bruken av programvaren begrenses til Brukerens interne forretningsformål knyttet til operasjoner og aktiviteter knyttet til egen bedrift samt kommunikasjon med andre brukere av Programvaren.
		2. Bruksretten kan ikke overføres eller tildeles annen enhet, helt eller delvis, uten skriftlig godkjenning fra Rosberg. Rosberg kan ikke urimelig avstå fra godkjenning.
		Slik overføring av Bruksrett gjelder også, men ikke begrenset til: Fusjon, fisjon, konkurs, eller endring av eierskap/kontroll.
		3. Brukere tildeles, administreres og termineres av Lisenshaver. Ved tildeling av brukere skal Lisenshaver informere Rosberg om dette som så gir Bruker rettigheter, nødvendig tilgang til Programvaren og informasjon om aktiveringsrutiner og bruk.
		Alle Brukere skal være navngitte enkeltpersoner, basert på sikker identifikasjon av tildelt bruker.
		4. Dersom Brukers tilknytning til Lisenshaver opphører, faller brukers rett til bruk av programvaren bort.
		5. Brukeren er eneansvarlig for egen bruk av Programvaren og skal ikke overføre skadelig data, kode eller lignende (inkludert virus) i eller med Programvaren.
		Brukeren skal heller ikke bruke Programvaren til skadelige, ondsinnede eller ulovlige formål.
	2. Support
	Rosberg yter driftssupport til Brukeren.
		1. Vederlagsfri Support på E-post gis ved:
			1. Feil i programvaren
			2. Pålogging og kontoproblemer
			3. Annen Support som kan tilskrives feil og/eller problemer som skyldes Programvaren.
		2. Annen Support som f.eks. brukeropplæring, opplæring i bruk av tilleggsprogramvare mv. kan kjøpes separat, direkte av Rosberg.
		3. Support ytes etter enhver tids gjeldende Rutiner og retningslinjer ved Support.

* 1. **Abonnementsperiode og Avgift for bruk av Programvaren**
	2. Abonnementsperioden for av bruk Programvaren skal være i henhold til betingelser gitt fra Rosberg og Lisenshaver, og skal være slik de gjelder til enhver tid.
	3. Ved eventuell manglende eller sen betaling av Avgiften av Lisenshaver, som har gitt Brukeren tilgang til Programvaren, forbeholder Rosberg seg rett til å suspendere og/eller begrense Brukerens tilgang til Programvaren.
	Dersom en situasjon som gjelder manglende betaling, ikke løses innenfor en rimelig tidsperiode, forbeholder Rosberg seg retten til å si opp Brukerens rett til å bruke Programvaren.
1. **Personvern og behandling av brukerdata**
	1. Rosberg etterlever norsk personvernlovgivning. Siden vi behandler data for borgere av EU/EØS, etterlever vi også EUs forordning for personvern - REGULATION (EU) 2016/679 OF THE EUROPEAN PARLIAMENT AND OF THE COUNCIL of 27 April 2016 on the protection of natural persons with regard to the processing of personal data and on the free movement of such data and repealing Directive 95/46/EC (General Data Protection Regulation (“GDPR”). All informasjon som kan brukes til å identifisere en enkelt person er heretter betegnet "Brukerdata". All Brukerdata relatert til Tjenesten vil alltid bli håndtert i tråd med disse retningslinjene for personvern.
	2. Dette avsnittet gir informasjon om hvilke Brukerdata vi samler inn og behandler ved leveranse av Programvaren, hvordan vi behandler Brukerdata og hvem vi deler Brukerdata med. Dersom Brukerdata ikke gjøres tilgjengelig for oss, vil ikke Programvaren fungere som forutsatt.
	Der er avgjørende at korrekt Brukerdata er registrert i vårt system for å holde orden på Brukere, hvilken organisasjon de tilhører og hvilken funksjonalitet Programvaren skal ha. Det er også en forutsetning for at utveksling av krypteringsnøkler skal fungere.
	3. Brukerdata knyttet til bruk av Programvaren, vil kun bli benyttet for å ivareta Rosbergs forpliktelser knyttet til avtaleforholdet, til leveranse og forbedring av Programvaren, samt for å oppfylle gjeldende lover og regler. Vi vil bruke anonymisert og statistisk informasjon basert på Brukerdata lagret i våre systemer til å forbedre og videreutvikle våre tjenester.
	4. Vi vil dele Brukerdata med våre underleverandører in den grad det er nødvendig for å sikre Programvarens funksjonalitet. Vi har i dag to underleverandører: Microsoft (MS) er en leverandør av plattform for skyløsninger og web tjenester. MS er vert for, og lagrer, hele vårt system, herunder Brukerdata, på servere lokalisert i EU. MS har ikke tilgang til Brukerdata. Den andre underleverandøren er New Vector (NV) som utvikler, vedlikeholder og gjør oppgraderinger av vårt system. NV er lokalisert i UK og for å utføre sine oppgaver som underleverandør, er NV gitt tilgang til alle data i vårt system, herunder Brukerdata. Alle våre underleverandører er underlagt Databehandleravtaler som sikrer at GDPR etterleves.
	5. For å få tilgang til Programvaren vil du bli bedt om å oppgi påkrevde kontaktopplysninger.
	6. Innhold og vedlegg som sendes med Programvaren, er kryptert og Rosberg (inkludert underleverandører) har ikke tilgang til innhold og vedlegg, med mindre Brukeren gir Rosberg tilgang. Vi samler inn og lagrer oversikt over bruk, inkludert posisjon mv. som er nødvendig for å finne og rette opp i feil, lage forbedringer på programvaren mv.
	7. Informasjonen i avsnitt 6.2 – 6.5 lagres inntil Brukeren avslutter bruk av Programvaren, da slettes alle Brukerdata.
	8. Du kan når som helst sende oss en skriftlig henvendelse på post@Rosberg.com om tilgang til, endring eller sletting, eller begrensninger i behandlingen av Brukerdata som vi behandler for å levere Programvaren og/eller lagrer i vårt system. Du har også rett til når som helst å endre de tillatelser du har gitt, ved å sende oss en skriftlig henvendelse. Merk at dersom vi ikke har tilgang til visse Brukerdata, så vil det være risiko for at Programvaren ikke kan fungere som tiltenkt, og du vil i verste fall kunne bli forhindret fra å benytte Programvaren. Du kan også når som helst rette en klage til Datatilsynet.
2. **Garanti**
	1. Rosberg garanterer til Bruker at Programvaren levert i henhold til denne avtalen, vil fungere vesentlig i samsvar med Programvaredokumentasjonen under Abonnementsperioden, da under forutsetning av at den er riktig aktivert på Kompatibel enhet og/ eller nettleser, det være seg på PC, telefon eller nettbrett.
	Rosberg vil til enhver tid iverksette og bruke rimelige tiltak for å sørge for at Programvaren fungerer etter intensjonen. Programvaren vil ikke være helt fri for feil og forbedring av Programvaren er en forløpende og kontinuerlig prosess.
	2. Rosberg garanterer ikke at Programvarens oppfyller Brukerens krav, fungerer riktig eller er stabil dersom ikke aktiveringen er gjort i henhold til gjeldene rutiner og veiledninger, på stabil internettlinje eller på nettlesere som ikke er Kompatible med Programvaren. Kompatible nettlesere er beskrevet i veiledning for aktivering.
	3. Dersom ikke Programvaren fungerer i samsvar med denne begrensede garantien i dette punkt 7, skal Rosberg rette, utbedre, korrigere e.l. bekreftede feil eller mangler i Programvaren.
	Rosberg kan velge å erstatte Programvare og/ eller funksjonalitet i stedet for å for å utføre en retting/ korrigering.
	Dersom den bekreftede feilen eller mangelen er av vesentlig omfang, og Brukerens evne til å bruke Programvaren blir vesentlig redusert, og Rosberg ikke retter/ utbedrer bekreftede feil eller mangler innen en rimelig tidsperiode, kan Brukeren si opp Abonnementet.
	4. Rosberg gir ingen garantier for feil, mangler, ustabilitet eller lignende forårsaket av annen programvare som samhandler med Rosbergs Programvare eller som følge av manglende/ dårlig datalinje.
	5. Utover det som uttrykkelig er beskrevet i denne seksjon 7, har ikke Brukeren rett til å stille andre eller ytterligere krav mot Rosberg eller Lisenshaver.
	Utover det som fremgår her, tilbyr ikke Rosberg, Rosbergs lisensgivere eller underleverandører noen garanti, inkludert, men ikke begrenset til garantier for eiendomsrett, ukrenkelighet, salgbarhet eller egnethet for et bestemt formål.
3. **Ansvar**
	1. Force majeure
	Ingen av partene skal under noen omstendighet være i strid med denne avtalen eller være ansvarlig for forsinkelser i å utføre, eller unnlate å utføre, noen av deres forpliktelser i henhold til denne avtalen, dersom en slik forsinkelse eller feil som oppstår, skyldes hendelser, omstendigheter eller årsaker som er utenfor deres rimelige kontroll, inkludert men ikke begrenset til, streik, Lock-outs eller andre industrielle tvister (enten involverer arbeidsstyrken til Rosberg, Bruker eller noen annen part), svikt i en tjeneste eller transport eller telekommunikasjonsnettverk, krig, opptøyer, sivil ulydighet, ondsinnet skade, ulykke, brann, flom eller operasjoner og lovgivning som gjelder Internett.
	Dersom lovgivning, direktiver eller forskrifter som gjelder for Programvaren eller leveringen av denne blir endret, og/eller ny lovgivning, nye direktiver eller nye forskrifter blir vedtatt etter at Programvaren er gjort tilgjengelige for Brukeren, og som forhindrer at Rosberg oppfyller Brukerens rettigheter eller sine forpliktelser i henhold til denne Avtale, og/ eller krever suspensjon av Programvaren, helt eller delvis, i en tidsbegrenset, eller i en ubestemt periode, skal dette anses for å være force majeure.
	2. Rosberg er ikke ansvarlig for bruk eller øvrige aktiviteter utført på Brukerdata av Brukeren eller på vegne av Brukeren, eller for Brukerdata, inkludert, eierskap innhold og legitimitet, eller som på annen måte er utenfor Rosbergs kontroll.
	3. Rosbergs samlede totale ansvar (inkludert eventuelle kompensasjoner og refusjoner for direkte tap) skal under alle omstendigheter under Abonnementsperioden, være begrenset til det beløpet som tilsvarer 12 måneders avgift for Programvaren.
	4. Hvis Rosberg blir ansvarlig for å betale kompensasjon ved et domstolgodkjent forlik eller en rettslig kjennelse jamfør punkt 13.2, til Brukeren som en følge av mislighold av forpliktelser spesifisert i denne Avtale, skal slik kompensasjon ikke under noen omstendighet inkludere kompensasjon for indirekteskader eller skader av noe slag som oppstår som følge av eller i forbindelse med slikt mislighold.
	Dette inkluderer, men er ikke begrenset til, tap av Brukerdata, produksjonstap, inntektstap tap av fortjeneste eller tredjepartskrav eller statlige sanksjoner.
	Dette gjelder selv om Rosberg er informert om muligheten for slike skader. Rosbergs ansvar etter denne Avtale er begrenset til direkte skader, så lenge ikke annet følger av ufravikelige lovbestemmelser, som f.eks. skader forårsaket av forsett, grovt mislighold eller grov uaktsomhet.
4. **Skadesløsholdelse**
	1. Rosberg skal forsvare Brukeren mot rettstvist eller eventuelle krav der en tredjepart hevder at Brukerens bruk av Programvaren i samsvar med Vilkårene, krenker eller er i strid med tredjepartens patent, opphavsrett eller annen immateriell rettighet. Brukeren plikter straks å gi informasjon til Rosberg om et slikt krav. Rosberg skal holde Brukeren skadesløs for all skade som blir tilkjent tredjepart for krenkelse under en rettslig kjennelse eller domstol godkjent forlik. Dette inkluderer advokatkostnader under forutsetning av at Brukeren samarbeider med Rosberg for Rosbergs egen regning, og gir Rosberg hele kontrollen over den juridiske prosessen og et eventuelt oppgjør. Rosberg kan etter eget skjønn og vurdering, enten erstatte Programvaren med funksjonelt tilsvarende Programvare, endre Programvaren slik at den ikke lenger er i konflikt, skaffe en lisens for Brukerens fortsatte bruk av Programvaren eller si opp Brukerens rett til bruk av Programvaren.
	Ved å si opp Brukerens rett til programvaren har Brukeren rett på å få refundert Avgift betalt på forskudd, for gjenstående Abonnementsperiode som er etter oppsigelsesdatoen.
	Brukeren kan ikke fremsette andre krav som følge av krenkelse beskrevet i dette punkt 9.1.
	2. Skadesløsholdelse i henhold til punkt 9.1 gjelder ikke dersom Programvaren har vært brukt i strid eller mislighold med Vilkårene. Dette inkluderer krav som oppstår av bruk, modifisering, integrering eller tilpasning av Programvaren som ikke er utført av Rosberg.
	3. Brukeren skal forsvare Rosberg mot rettstvist eller eventuelle krav fra enhver som hevder at Brukerens Data, eller Brukerens bruk av Programvaren i mislighold av Vilkårene, i strid med tredjepartens patent, opphavsrett eller annen immateriell rettighet, eller bryter gjeldende lovgivning. Brukeren skal holde Rosberg skadesløs for all skade som blir tilkjent tredjepart for krenkelse under en rettslig kjennelse eller domstol godkjent forlik. Dette inkluderer advokatkostnader under forutsetning av at Rosberg samarbeider med Brukeren for Brukerens egen regning, og gir Brukeren hele kontrollen over den juridiske prosessen og et eventuelt oppgjør. Brukeren skal også holde Rosberg skadesløs fra alle krav, bøter, sanksjoner, mm. som følger av Brukerens mislighold av Brukerens forpliktelser også med hensyn til behandling av Personopplysninger.
5. **Immaterielle rettigheter**
	1. Rosberg, er eneeier av all Programvare samt alle relaterte immaterielle rettigheter til og/eller i Programvaren. Dette inkluderer, men er ikke begrenset til, kildekode, binærkode, kompilering av data, databaser og design (enten de er registrert eller ikke) spesifikasjoner, dokumentasjon, og tilførende materialer.
	Immaterielle rettigheter og Programvaren er beskyttet av opphavsrett, åndsverksloven samt andre lover og traktater. Selskapsnavn, produktnavn, logoer og/eller Varemerker, i forbindelse med og/eller oppgitt i Programvaren, tilhører deres respektive eiere
	2. Når Tredjepartskomponent leveres av Rosberg i form av programvare eller annet åndsverk fra en Tredjepart i forbindelse med og/eller som en del av Programvaren, omfattes også slik programvare eller åndsverk av Vilkårene med mindre det leveres separate vilkår fra Rosberg. Dersom det oppstår konflikt mellom lisensvilkårene til en tredjepartskomponent og Vilkårene, skal lisensvilkårene til tredjepartskomponenten gjelde for tredjepartskomponenten. Hvis lisensgiver av Tredjepartskomponent krever at Rosberg oppgir lisensvilkårene og/eller kildekoden for Tredjepartskomponenten, vil dette gjøres tilgjengelig i Programvaren eller i Programvaredokumentasjonen.
	Dersom Tredjepartskomponenten er programvare med åpen kildekode, skal ikke Programvaren under noen omstendigheter, bortsett fra Tredjepartskomponenten, anses for å være åpen kildekode eller offentlig tilgjengelig programvare.
	3. Ved overtredelse eller krenkelse av immaterielle rettigheter, kan Rosberg og/ eller Rosbergs lisensgivere iverksette de tiltak de mener er nødvendige, for å beskytte sine kommersielle, immaterielle og proprietære interesser, inkludert, men ikke begrenset til enhver beføyelse som følger av lover, forskrifter og traktater.
	4. Brukeren er eier av alle Brukerdata.
6. **Konfidensialitet**
	1. Partene kan få/ha tilgang til Konfidensiell informasjon fra den annen part i henhold til denne avtalen. Konfidensiell informasjon omfatter ikke opplysninger som:
		1. er eller blir offentlig kjent.
		2. var i den annen partens lovlige besittelse før inngåelse av Avtalen.
		3. er pålagt å bli offentliggjort ved lov, av en domstol med kompetent jurisdiksjon eller av et regulerings- eller administrasjonsorgan.
	2. Hver part skal holde den andres konfidensielle informasjon med fortrolighet og, med mindre lovens krav krever, ikke gjøre den annens part konfidensielle informasjon tilgjengelig for noen tredjepart eller bruke den annens konfidensielle informasjon til noe annet formål enn gjennomføringen av denne avtalen.
	Konfidensiell informasjon skal ivaretas mist like beskyttende som egen konfidensiell informasjon dog ikke mindre beskyttende enn med rimelig varsomhet.
	3. Hver part samtykker i å treffe alle rimelige skritt for å sikre at den annens konfidensielle informasjon, som parten har tilgang til, ikke blir avslørt eller formidlet av sine ansatte og/eller agenter i strid med vilkårene i denne avtalen.
	4. Rosberg kan formidle Konfidensiell Informasjon til, Partnere eller underleverandører i den grad det er påkrevd for å levere Programvaren og overholde sine forpliktelser i disse Vilkårene.
	5. Denne paragraf 11 skal gjelde i en periode på fem år etter utløp eller oppsigelse av denne avtalen uavhengig av grunn til utløpet eller oppsigelsen.
7. **Oppsigelse**
	1. Brukeren kan si opp Brukerforholdet og/eller enkeltvis Programvare, uten å oppgi noen grunn og når som helst i henhold til vilkårene.
	2. Dersom Rosberg og/eller arbeidsgiver eller tilknyttet organisasjon mistenker på et rimelig grunnlag eller får bekreftet at Brukeren har eller kommer til å misligholde sine forpliktelser i henhold til denne Avtale, kan Rosberg oppheve Brukerens tilgang til og bruk av Programvaren frem til saken er løst. Dersom Rosberg går til et slikt skritt, skal Rosberg gi Brukeren 30 dagers forhåndsvarsel og Brukeren gis rimelig tid til å svare og/ eller rette opp i forholdet.
	Dersom ikke situasjonen løses innen rimelig tid kan Rosberg si opp Brukerens rett til å bruke Programvaren og terminere Brukerforholdet.
	Dersom Brukeren misligholder vilkårene i Avtalen i vesentlig grad kan Rosberg etter eget skjønn si opp retten til å bruke Programvaren og terminere Brukerforholdet med umiddelbar virkning.
	3. Ved oppsigelse av Brukerforholdet, uansett årsak, skal Rosberg slette Brukerdataene fra sine systemer, såfremt ikke ufravikelige lovbestemmelser pålegger at Rosberg fortsetter å lagre Brukerdataene. Etter at Brukerdata er slettet har ikke Rosberg flere forpliktelser overfor Brukeren med hensyn til Brukerdataene.
8. **Løsning av tvister og jurisdiksjon.**
	1. Brukerforholdet er basert på at Brukeren har inngått Avtale med Rosberg basert på aksept av denne avtale, og Brukerens tilknytning til Lisenshaver.
	2. Partenes rettigheter og forpliktelser skal i sin helhet reguleres av Norsk lov og Norsk rett. Dersom det oppstår en tvist som i forbindelse med eller som følge av, bruken av Programvaren eller denne Avtale inkludert Tilbudet, skal tvisten søkes løst ved minnelige forhandlinger. Hvis tvisten ikke lar seg løse ved minnelige forhandlinger, kan hver av partene velge å bringe tvisten inn for de ordinære domstoler der Rosberg har sin forretningsadresse.
	3. Ingen av Partene kan reise krav som oppstår i forbindelse med eller fra denne Avtale når det er gått 12 måneder eller mer fra oppsigelse av avtalen.
9. **Endringslogg**

Denne avtale er versjon nummer 01.03.2021